
NR.   2040/ 07.05.2026  

PROCES- VERBAL
 încheiat în ședintă ordinară lucru 
		la data de 07.05.2026 
   
	 Această ședință ordinară de lucru  a Consiliului local Bilciurești a fost convocată de primarul comunei Bilciurești, doamna Stoican Adina, prin Dispoziția nr. 127/28.04.2026 .
	Ședința de astăzi se desfășoară în conformitate cu prevederile H.C.L. Bilciurești nr. 7/31.03.2021 privind aprobarea statutului u.a.t. Bilciurești, precum și Regulamentul de organizare și funcționare al Consiliului local al comunei Bilciurești.  
	La începutul ședinței ordinare de lucru ,   s-a făcut prezența nominală a consilierilor locali, constatându-se că din 11 consilieri locali în funcție  sunt prezenți 10 consilieri locali, fiind lipsă dl Scripa Cătălin. 
           Se constată de către secretarul general că  sunt îndeplinite condițiile de cvorum pentru ca ședința să fie statutară conform legii, drept pentru care ședința își poate desfășura lucrările în conformitate cu dispozițiile Codului Administrativ adoptat prin O.U.G. nr. 57/2019.
          	La această ședință  participă Stoican Adina primar ,   Stanciu Violeta secretar general și Crăciun Sidonia consilier compartiment contabilitate . 
  	Propuneri pentru președintele de ședință. 
	Domnul Ghiță Costel   propune pe domnul Năvrăpescu Doru . 
            Nu au mai fost alte propuneri.  Se supune la vot propunerea făcută de domnul  Ghiță Costel  . Cu 9 voturi pentru a fost ales președinte de ședință domnul Năvrăpescu Doru    ; nu a votat domnul Năvrăpescu Doru  (persoană propusă). 
           Domnul Năvrăpescu Doru ,    președinte de ședință,  supune la vot proiectul ordinii de zi a ședinței de lucru. 
           Cu 10 voturi  pentru  a fost  aprobat proiectul ordinii de zi . 
           Domnul Năvrăpescu Doru , președinte de ședință, supune la vot procesul verbal încheiat în ședința anterioară de lucru.
           Cu 10 voturi  pentru a fost aprobat procesul verbal încheiat în ședința anterioară de lucru.  
           Domnul Năvrăpescu Doru  ,  președinte de ședință,  propune dezbaterea  PHCL nr. 19/07.04.2026 privind aprobarea contului anual de încheiere al exercițiului bugetar pe anul 2025. 
           Cu 10 voturi pentru (Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Chiru Gheorghe , Țoțea Claudiu Ștefan , Dinu Horia Ioan, Damian Petru Răzvan)  ,    a fost aprobat   proiectul de hotărâre nr. 19/07.04.2026 privind aprobarea contului anual de încheiere al exercițiului bugetar pe anul 2025 ,  devenind H.C.L. nr. 17 .      
	Domnul Năvrăpescu Doru  ,  președinte de ședință,  propune dezbaterea  PHCL nr. 20/14.04.2026 privind aprobarea bugetului local de venituri și cheltuieli pe anul 2026. 
            Doamna Crăciun Sidonia întreabă dacă sunt amendamente la proiectul de hotărâre și prezintă în sinteză investițiile propuse : 
Actualizare Plan Urbanistic General și Regulament local de Urbanism , comuna Bilciurești, județul Dâmbovița  = 127  mii lei
Consultanță  Reabilitare Dispensar uman , comuna Bilciurești, județul Dâmbovița = 20 mii lei
Consultanță Reabilitare Școala Gimnazială Bilciurești – Corpul B, comuna Bilciurești, județul Dâmbovița=20 mii lei
Instalare Stații de reîncărcare cu putere normală pentru vehiculele electrice și hibride în comuna Bilciurești, județul Dâmbovița = 715 mii lei din care 235 mii buget local. La acest obiectiv de investiții sunt incluse suplimentar lucrările de AEE pentru toate cele 16  stații de reîncărcare . 
Lucrări de întărire a rețelei de iluminat public conform ATR nr. 3060251103244/24.11.2025 pentru locul de producere :  capacitate de producție a energiei electrice produsă din surse regenerabile pentru consumul propriu în comuna Bilciurești = 307 mii lei . S-a solicitat prin avizul emis de Electrica SA întărirea rețelei de iluminat public pentru susținerea parcului  fotovoltaic care va deservi iluminatul stradal și toate instituțiile publice . 
Construirea capacității de producție a energiei electrice produsă din surse regenerabile pentru consumul propriu în comuna Bilciurești= 418 mii lei  din care 183 mii buget local. Domnul Dinu Horia Ioan întreabă dacă parcul fotovoltaic este prevăzut cu baterii de stocare, în acest caz fiind o eficientizare maximă , surplusul energiei se injecta în rețeaua publică și se crea un venit la bugetul local . Doamna primar răspunde că investiția nu prevede baterii de stocare însă se urmărește deschiderea unor sesiuni de proiecte în acest sens .  
Modernizare și extindere iluminat public în comuna Bilciurești , județul Dâmbovița = 105 mii lei buget local 
Extindere rețea electrică de joasă tensiune DS 186, CF 5630 = 80 mii lei  buget local 
            Domnul Ghiță Costel întreabă dacă acest drumul (DS 186) a fost deblocat , întrucât era limitat accesul de un gard. 
            Doamna primar răspunde că drumul este public , nu este obstrucționat de niciun gard , s-a construit o casă de locuit proprietatea familiei Vasile Irinel , iar prin avizul de amplasament emis de Electrica SA , s-a solicitat uat -ului extinderea  rețelei electrice în zonă. Cel mai probabil nu se finalizează execuția în acest an , dar trebuiesc demarate procedurile  de obținerea avizelor. 
	Înființare rețea de canalizare menajeră în comuna Bilciurești, județul Dâmbovița =2.635 mii lei din care 2.035 mii lei buget local . În această sumă sunt cuprinse și AEE urile pentru cele 6 SPA uri și stația de epurare . Aceste 7 puncte de alimentări cu energie electrică cuprinde lucrări de deschidere NLC uri (montare contor) iar în investiția de bază de canalizare sunt prevăzute sume la capitolul  instalații electrice ce constă în lucrări de legătură de la contorul electric la obiective (cele 6 SPAuri și stația de epurare ) . 
Asigurare scurgere ape pluviale în comuna Bilciurești, județul Dâmbovița = 532 mii lei buget local 
            Suma totală a investițiilor de 4.959 mii lei se compune din 1.442 mii lei bugetul de stat și 3.517 mii lei bugetul local . Suma  de 3.517 mii lei buget local  se compune din 3.367 mii lei excedent bugetar și 150 mii anul curent. 
	Fiecare obiectiv de investiție primește o etichetare, formularul 23-01 , în urma analizei impactului investițiilor publice locale asupra fiecărui obiectiv de mediu, care pot fi verde, maro, mixt sau neetichetat  , în cazul nostru toate investițiile fiind neetichetate . Formularul astfel completat va fi anexă la buget.  
	Domnul Dinu Horia Ioan face discuție cu privire la alocarea de fonduri pentru cele două parohii, în sensul că banii se alocă direct la Parohii sau se duc către Arhiepiscopie. Doamna Stanciu Violeta răspunde că Parohia Bilciurești are aprobare de la Arhiepiscopie pentru lucrările propuse respectiv: recondiționarea catapetesmei (curățire, aplicare de schlagmetal și restaurarea picturii icoanelor) și achiziționarea parțială de granit pentru pardoseală. Iar  Parohia Socetu  continuă cu dotarea de mobilier (strane) pentru credincioși.  
	Domnul Țoțea Claudiu Ștefan întreabă dacă s-au alocat fonduri pentru sport. Doamna primar răspunde că nu au fost înregistrate solicitări în acest sens. Domnul Țoțea Claudiu Ștefan precizează că ar fi bine să se țină cont de acest lucru la următoarele rectificări bugetare. 
	În continuare, doamna Crăciun Sidonia precizează că s-au asigurat fonduri pentru plata integrală a salariilor , a cheltuielilor de funcționare , a abonamentelor cadrelor didactice , etc. 
          Cu 10 voturi pentru (Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Chiru Gheorghe , Țoțea Claudiu Ștefan , Dinu Horia Ioan, Damian Petru Răzvan)  ,    a fost aprobat   proiectul de hotărâre nr. 20/14.04.2026 privind aprobarea bugetului local de venituri și cheltuieli pe anul 2026 ,  devenind H.C.L. nr. 18 .      
	Domnul Năvrăpescu Doru  ,  președinte de ședință,  propune dezbaterea  PHCL nr. 21/ 27.04.2026 privind stabilirea normativelor proprii de cheltuieli pe anul 2026 . 
            Cu 10 voturi  pentru   (Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Chiru Gheorghe , Țoțea Claudiu Ștefan , Dinu Horia Ioan, Damian Petru Răzvan)  ,    a fost aprobat   proiectul de hotărâre nr. 21/ 27.04.2026 privind stabilirea normativelor proprii de cheltuieli pe anul 2026 ,  devenind H.C.L. nr. 19 .      
Domnul Năvrăpescu Doru  ,  președinte de ședință,  propune dezbaterea  PHCL nr. 22/ 27.04.2026 privind aprobarea Regulamentului de acordare a stimulentului financiar pentru copiii nou-născuți , aplicabil la nivelul u.a.t. comuna Bilciurești. 
            Cu 10 voturi "pentru" (Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Chiru Gheorghe , Țoțea Claudiu Ștefan , Dinu Horia Ioan, Damian Petru Răzvan)  ,    a fost aprobat   proiectul de hotărâre nr. 22/ 27.04.2026 privind aprobarea Regulamentului de acordare a stimulentului financiar pentru copiii nou-născuți , aplicabil la nivelul u.a.t. comuna Bilciurești ,  devenind H.C.L. nr. 20 .      
            Se trece la punctul diverse. 
            Domnul Țoțea Claudiu Ștefan întreabă pe doamna primar de ce nu lasă fotbaliști seniori să se antreneze pe terenul fotbal de la Școală . Doamna primar răspunde că s-a pus la dispoziție terenul de fotbal atât cel sintetic cât natural din pct. stadion. Terenul de fotbal de la Școală rămâne pentru elevii Școlii Bilciurești și pentru juniori. 
	Domnul Năvrăpescu Doru solicită să se ia măsuri de recondiționare a parcului de joacă din incinta Grădiniței prin vopsire și înlocuire a pieselor lipsă sau deteriorate.
	Doamne viceprimar răspunde că le va recondiționa. 
	
          Drept pentru care a fost declarată ședință închisă, de către președintele de ședință, la orele 14,46 



PREȘEDINTE DE ȘEDINȚĂ ,				                          SECRETAR GENERAL
CONSILIER LOCAL , NĂVRĂPESCU DORU 	        			  U.A.T. COMUNA BILCIUREȘTI,
                                                                                                                STANCIU VIOLETA

